Dusivy kašeľ s hlienom
Dobrý deň, syn 11 rokov ma už 3 týždne dusivy kašeľ s hlienom, sopeľ.Najmä ráno a potom občas cez deň, noc. Užívame vitamíny 3x C, proventan a na kašeľ sme užívali ditustat a potom sme prešli na solmucol ale ešte ho ma občac, nos konvickujeme. Môže sa na raz kombinovať ditustat a solmucol?c iné? Dak
Dobrý deň
Ďakujeme za Vašu otázku
Pri súčasnom užívaní liekov Solmucol a Ditustat bola pozorovaná stredne závažná interakcia. Solmucol je liek, ktorý patrí do skupiny expektorancií a podporuje vykašliavanie skvapaľneného hlienu. Liek Ditustat je antitusikum a tlmí reflex kašľa. Uvedená kombinácia liekov sa neodporúča, keďže vzniká riziko nahromadenia hlienov v dýchacích cestách.
V prípade veľmi dusivého nočného kašľa je možné liek Ditustat podať na noc s odstupom minimálne 4 hodiny od lieku Solmucol.
Ak kašeľ pretrváva dlhšie ako týždeň a neustupuje ani po liečbe liekom Solmucol, odporúčam lekárske vyšetrenie. Pediater na základe vyšetrenia určí ďalší postup liečby.
Prajem pekný zvyšok dňa
S pozdravom, PharmDr. Lucia Kubáňová